
					Radlje ob Dravi, 25. 8. 2026


SOGLASJE STARŠEV ZA VKLJUČEVANJE OTROKA V DEJAVNOSTI, KI VKLJUČUJEJO UPORABO ORODIJ, PRIPOMOČKOV IN OPREME


Spoštovani starši,

v vrtcu otrokom v okviru načrtovanih vzgojno-izobraževalnih dejavnosti omogočamo pridobivanje izkušenj, razvijanje samostojnosti ter spoznavanje različnih materialov, orodij, pripomočkov in opreme. Pri tem otroci ob ustreznem strokovnem vodenju in nadzoru spoznavajo tudi dejavnosti, pri katerih je potrebna povečana previdnost in upoštevanje varnostnih pravil.
S tem soglasjem potrjujete, da soglašate z vključevanjem vašega otroka v dejavnosti, pri katerih uporablja otrokom primerne pripomočke, orodja in opremo, kadar so te dejavnosti pedagoško utemeljene, ustrezno pripravljene in izvedene v skladu z varnostnimi načeli ter pod nadzorom strokovnih delavcev vrtca.

Med takšne dejavnosti sodijo:
· zimske dejavnosti na prostem, pri katerih otroci uporabljajo lopate, sani in druge pripomočke za igro ter gibanje na snegu – DA / NE  (obkrožite)
· dejavnosti priprave in obdelave hrane, pri katerih otroci pod ustreznim nadzorom uporabljajo otrokom primerne kuhinjske pripomočke, kot so nož, ribalnik, lupilnik, drugi pripomočki – DA / NE  (obkrožite)
· dejavnosti na prostem, pri katerih otroci uporabljajo različne pripomočke, opremo in naravne materiale – DA / NE  (obkrožite)

Pri vseh navedenih dejavnostih strokovni delavci vrtca upoštevajo otrokovo starost, razvojne značilnosti, njegove sposobnosti in izkušnje ter zagotavljajo ustrezne varnostne pogoje. Otroke pred izvedbo dejavnosti seznanijo z načinom varne uporabe pripomočkov in opreme ter z osnovnimi pravili varnega ravnanja.
Soglasje velja za dejavnosti, ki se izvajajo v okviru vzgojno-izobraževalnega dela vrtca, in sicer za dobo celotnega procesa vključitve otroka v vrtec Radlje ob Dravi oz. do preklica.

S spoštovanjem, 

ravnatelj:
Dr. Damjan Osrajnik


__________________________________________________________________________


SOGLASJE

S podpisom potrjujem, da sem seznanjen/-a z vsebino soglasja ter da soglašam, da se moj otrok _________________________________________ vključuje v zgoraj navedene in 
(ime in priimek otroka) 
druge primerljive, pedagoško načrtovane dejavnosti, pri katerih se ob upoštevanju njegove starosti, razvojnih značilnosti in sposobnosti uporablja različna orodja, pripomočke in oprema.
Seznanjen/-a sem, da se dejavnosti izvajajo pod strokovnim vodstvom in nadzorom strokovnih delavcev vrtca ter ob upoštevanju veljavnih varnostnih pravil.

Datum: 						Podpis staršev/zakonitih zastopnikov:
_______________________				______________________________

